Luettelo televisiosarjan Glee jaksoista
Jaksot > Ensimmäinen tuotantokausi: 2009–2010

| Jakso | Alkuperäinen nimi | Suomenkielinen nimi | Jakson kuvaus | Alkuperäinen esityspäivä | Katsojia USA:ssa |
| --- | --- | --- | --- | --- | --- |
| 1 | Pilot | Uuteen nousuun | Optimistinen high school -opettaja Will Schuester päättää nostaa koulunsa show-kuoron takaisin huipulle. Koelaulut vetävät puoleensa pääasiassa nörtin maineessa olevia koululaisia. Laulutaitoa heiltä ei onneksi puutu. | 19.5.2009 | 9,62 milj. |
| 2 | Showmance | Pelisilmää | Tuore show-kuoro Uudet tuulet tarvitsee lisää laulajia kelvatakseen aluekisoihin. Kuoro esiintyy ensimmäistä kertaa koko koululle. Cheerleader Quinn huomaa, että hänen poikaystävänsä Finn on ihastunut kuorossa laulavaan Racheliin ja päättää toimia. Willin vaimo Terri saa yllättäviä uutisia. | 9.9.2009 | 7,30 milj. |
| 3 | Acafellas | Poikabändi | Will perustaa poikabändin, ja Uudet tuulet jää pienemmälle huomiolle. Kuorolaiset päättävätkin ottaa koreografioiden kehittämisen omiin käsiinsä. Mercedes ihastuu Kurtiin, mikä mutkistaa asioita, mutta saa aikaan loistavan musiikkiesityksen. Josh Groban käy jaksossa käännähtämässä. | 16.9.2009 | 6,64 milj. |
| 4 | Preggers | Paksuna | Kurt liittyy jalkapallojoukkueeseen tehdäkseen vaikutuksen isäänsä. Finnin ja Quinnin suhde saa odottamattoman käänteen. Rachel on järkyttynyt, kun Will antaa Tinalle soolon. | 23.9.2009 | 6,62 milj. |
| 5 | The Rhodes Not Taken | Valokeilassa | Rachel jättää glee-kuoron pulaan saatuaan tilaisuuden esittää pääosan koulun Cabaret-musikaalissa. Will päättää korjata tilanteen kutsumalla kuoron solistiksi koulun kesken jättäneen April Rhodesin (Kristin Chenoweth). Päätös ei ole kaikkien mieleen, ja Finn tekeekin kaikkensa saadakseen Rachelin palaamaan kuoroon. | 30.9.2009 | 7,32 milj. |
| 6 | Vitamin D | Vitamiinit | Kuoro tarvitsee uutta potkua, joten Will asettaa tytöt ja pojat kilpailemaan keskenään mash-up-ohjelmanumeroilla. Sue kylvää epäilyksen siemeniä Terrin mieleen, ja tämä pestautuu koulun terveydenhoitajaksi valvoakseen Williä ja Emmaa. | 7.10.2009 | 7,30 milj. |
| 7 | Throwdown | Kaksintaistelu | Sue on määrätty glee-kuoron toiseksi johtajaksi. Hän käyttää asemaansa hyväkseen kylvääkseen eripuraa kuorolaisten kesken ja saa rauhallisen Willinkin menettämään hermonsa. | 14.10.2009 | 7,65 milj. |
| 8 | Mash-Up | Sovitusongelmia | Finn ja Quinn saavat kokea, miltä tuntuu olla epäsuosittu. Puckin mielenkiinto kohdistuu yllättäen Racheliin. Emma ja Ken aikovat mennä naimisiin, ja heidän keskenään hyvin erilaiset häätanssitoiveensa inspiroivat Willin antamaan kuorolle lisää mash-up-tehtäviä. | 21.10.2009 | 7,24 milj. |
| 9 | Wheels | Kelailua | Will on järkyttynyt kuoron välinpitämättömyydestä Artien vaikeuksia kohtaan ja määrää kaikki kokeilemaan pyörätuolilla liikkumista. Kurt ja Rachel kilpailevat tärkeästä soolosta. Suella on yllättävä salaisuus. | 11.11.2009 | 7,53 milj. |
| 10 | Ballad | Balladi | Will antaa kuorolaisille tehtäväksi laulaa pareittain balladeja. Arpomalla syntyy varsin yllättäviä pareja, ja yhden kuorolaisen ollessa sairaana Will päätyy itse laulamaan romanttista duettoa Rachelin kanssa. Finn murehtii tulevan lapsensa kohtaloa. | 18.11.2009 | 7,29 milj. |
| 11 | Hairography | Lettigrafiaa | Will epäilee, että Sue on paljastanut glee-kerhon kisasettilistan kilpailevien koulujen kuoroille, mikä johdattaa hänet tutustumaan vastustajiin tarkemmin. Quinn ehdottaa, että Kurt antaa Rachelille tyylivinkkejä. | 25.11.2009 | 6,10 milj. |
| 12 | Mattress | Patjat | Sue suostuttelee rehtorin jättämään glee-kerhon valokuvan pois koulun kronikasta, mikä ei sovi jo täydellistä hymyä harjoitelleen Rachelin pirtaan. Terrin on yhä vaikeampi salata valeraskauttaan. Kuoro saa tilaisuuden päästä viihdealalle. | 2.12.2009 | 8,17 milj. |
| 13 | Sectionals | Karsinnat | Aluekarsintojen aika on tullut, mutta kuorolla ei ole johtajaa ja Quinnin lapsen isän henkilöllisyyden salaaminen häiritsee kuorolaisten keskittymistä. Suekin on heittänyt vielä yhden kapulan Uusien tuulien rattaisiin. Kuoron tulevaisuus on vaakalaudalla, sillä jos voittoa ei tule, koko glee-kerho lakkautetaan. | 9.12.2009 | 8,13 milj. |
| 14 | Hell-O | Uudet tuttavuudet | Rachelin ja Finnin suhde käynnistyy yskähdellen, samoin Willin ja Emman uusi tutustuminen. Uudet tuulet aloittaa harjoitukset aluekisoja varten. Kuoron pahin vastus on Vocal Adrenaline, jonka hurmaava solisti Jesse saa Rachelin sydämen pamppailemaan. Will puolestaan tutustuu lähemmin Vocal Adrenalinen johtajaan (Broadway-legenda Idina Menzel). | 13.4.2010 | 13,66 milj. |
| 15 | The Power Of Madonna | Madonnan voima | Will huomaa, että kuoron pojat eivät arvosta naispuolisia tovereitaan, joten hän päättää antaa Madonnan voiman avata poikien silmät. Innokas Madonnan ihailija Sue haluaa omia Madonnan itselleen ja päätyy tekemään oman versionsa legendaarisesta Vogue-videosta. | 20.4.2010 | 12,98 milj. |
| 16 | Home | Koti | Sue on varannut auditorion koko viikoksi, joten Will joutuu etsimään uutta harjoituspaikkaa kuorolle. Asia järjestyykin kätevästi, kun Will huomaa vanhan tuttunsa April Rhodesin pyörittävän paikallista rullaluisteluhallia. April antaa hallin kuoron käyttöön ilmaiseksi, mutta hänellä tuntuu olevan taka-ajatuksia. | 27.4.2010 | 12,18 milj. |
| 17 | Bad Reputation | Huono maine | Joku on laatinut törkeän listan kuorolaisista ja levitellyt sitä ympäri koulua. Osa suivaantuu, kun lista väittää heitä nyhveröiksi ja päättää osoittaa, että kyllä kuorolaisetkin voivat olla koviksia. Kuorolaiset löytävät myös nolon videon Suesta ja laittavat sen YouTubeen. | 4.5.2010 | 11,62 milj. |
| 18 | Laryngitis | Ääni käheänä | Rachel joutuu paniikkiin, kun flunssa vie hänen äänensä. Kurt yrittää miellyttää isäänsä muuttamalla tyyliään ja Puck päättää nostaa suosiotaan yllättävällä strategialla. | 11.5.2010 | 11,57 milj. |
| 19 | Dream On | Unelmat | Willin kouluaikainen kilpailija, Bryan Ryan (Neil Patrick Harris), yrittää lakkauttaa kuoron ja tuhota sekä Willin että kuorolaisten haaveet. Artie haaveilee silti suuria ja Rachel saa jymy-yllätyksen painiessaan pitkäaikaisen traumansa kanssa. | 18.5.2010 | 11,59 milj. |
| 20 | Theatricality | Teatraalisuus | Tunteet vellovat, kun Rachel kohtaa viimein äitinsä ja Finn saa kuulla muuttavansa samaan huoneeseen Kurtin kanssa. Tinan identiteetti on kadoksissa, ja uuden löytämiseksi kuoro saa tehtäväksi laulaa Lady Gagan, todellisen muuntautumisen mestarin kappaleita. | 25.5.2010 | 11,49 milj. |
| 21 | Funk | Funk | Aluekisojen lähestyessä tunnelma kuorossa alkaa kiristyä, etenkin kun Vocal Adrenaline tarjoilee ikävän yllätyksen. Quinn haluaa todistaa, että hintelä valkoinen tyttökin voi olla uskottavasti funk, ja Will käyttää funkin voimaa kostaakseen Suelle. | 1.6.2010 | 8,99 milj. |
| 22 | Journey to Regionals | Matkalla | Uudet tuulet lähtee aluekisoihin tappiomielialalla, mistä ei ole vähiten kiittäminen Sueta. Kuoron tulevaisuus on jälleen vaakalaudalla, sillä jos sijoitusta ei tule, kuoron määrärahat lakkautetaan. Yksi ainakin on varmaa: kisojen finaali on loistavien musiikkinumeroiden juhlaa. | 8.6.2010 | 10,92 milj. |